                                              Územná organizácia Dobrovoľnej požiarnej ochrany SR  P o p r a d			                                            
Pokyny k 53. ročníku Územného kola hry PLAMEŇ  v roku 2025
 
Územné  kolo  hry PLAMEŇ 2025 sa uskutoční  14.6.2025 – sobota o 9.00 h  v obci Spišské Bystré – areál ZŠ s MŠ  -  príjazd účastníkov najneskôr do 8.30 h, nástup družstiev o 9.00 h !                 

Súťaže sa môžu zúčastniť KMH  -  kolektívy mladých hasičov v dvoch kategóriách: chlapci a dievčatá od 8 do 16 rokov v  zložení – veliteľ, 9 členov a náhradník (nie je podmienkou). Súťažiť môžu i zmiešané KMH v kategórií chlapcov. Vek súťažiacich  sa v zmysle novelizovaných Pravidiel pre celoštátnu  hru Plameň overuje v deň konania súťaže (aj na ostatných súťažiach CTIF konaných v roku 2025)  - súťažiaci nesmie dovŕšiť 17 rokov - ročník 2008. Počíta sa súčet veku deviatich členov družstva, ktorí plnili disciplíny (nie desiatich).   Môžu súťažiť aj mladší ako 8 rokov - mladším ako 8 rokov sa počíta vek ako 8-ročným. Družstvo  si nemôže zapožičať jedného člena z iného KMH (postupový rok). KMH súťaží v rovnošate alebo v jednotnom  športovom oblečení, ktoré zakrýva lýtka a lakte. Obuv ľubovoľná – povolené sú gumotextilné kopačky. Je zakázané používať obuv s klincami (kovové výstupky). Používanie ochrannej prilby je povinné z dôvodu bezpečnosti súťažiacich, pre všetky disciplíny a všetkých súťažiacich. Súťažiaci môžu použiť služobný, športový, bojový opasok len ako súčasť uniformy. V prípade použitia opasku musí byť ním vystrojený celý KMH. KMH sa 10 minút  pred štartom prvej disciplíny podrobí vstupnej kontrole, kde  bude skontrolované vyplnené tlačivo „ ROK  2025 – súpiska 10-členné družstvo “ a členské preukazy MH s fotografiou, ktoré je potrebné  v prípade potreby vybaviť u tajomníka ÚzO DPO SR Poprad Martina Slodičáka najneskôr do pondelka 9.6.2025. Súťažiaci sa musí preukázať  preukazom MH a preukazom zdravotnej poisťovne (môže byť i fotokópia). V Územnom kole hry Plameň budú plnené súťažné disciplíny podľa Pravidiel a doplnku – zmien platných od 1.1.2025 a Upresnenia plnenia disciplín CTIF  zverejnených na  www.dposr.sk.  Každé družstvo má  v súťažných disciplínach dva pokusy – vedúci družstva  nahlási hlavnému rozhodcovi disciplíny či družstvo absolvuje aj druhý pokus !   
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
[bookmark: _Hlk167031272]Štafetový beh na 400 m s prekážkami: Uskutoční sa v areáli ZŠ s MŠ. Jednotlivé úseky štafety budú za sebou ! Technické prostriedky na disciplínu zabezpečí organizátor, vlastné hadice, prúdnicu  a rozdeľovač môže KMH použiť len na 9. úseku. Po absolvovaní štafetového behu sa družstvo presunie do areálu DHZ v Kubašku, kde sa uskutoční Požiarny útok s prekážkami, Požiarny útok s vodou a Preteky jednotlivcov. 

Požiarny útok s prekážkami :  Technické prostriedky zabezpečí organizátor, môžu  sa  použiť vlastné hadice dĺžky  15 +- 0,5 m. KMH použije vlastnú RPS – ručnú prenosnú striekačku  s obsahom 10 litrov s polospojkou DIN, hadičky a prúdničky budú jednotné. Prípadne si môžu RPS požičať od iného KMH. Budú použité nástrekové terče  s obsahom 5  litrov. 
                                                                                                                                                                                                                                                                       
Požiarny útok s vodou : samostatná dobrovoľná disciplína osobitne vyhodnotená. Bližšie uvedené v Pravidlách hry Plameň. Družstvá použijú vlastné náradie a striekačku.  DHZ Spišské Bystré  zabezpečí funkčný pretlakový ventil (aj všetky DHZ – organizátori ďalších súťaží MH v útoku s vodou v roku 2025). Družstvá, ktoré budú plniť túto disciplínu predložia vyplnené tlačivo „2025 – SÚPISKA DRUŽSTVA – ZÁZNAM – útok s vodou“ pri prezentácii pred začiatkom súťaže ! Štartovné čísla budú pridelené po dohode s vedúcimi prihlásených družstiev na túto disciplínu.

Preteky jednotlivcov : Súťažiaci  musí použiť ochrannú prilbu a môže použiť vlastné náradie. Prúdnica sa nesmie prenášať v ústach. Nesmú sa používať spojky ROTT a štartovacie bloky. Podľa veku súťažiaceho sa od dosiahnutého času odpočítajú nasledovné body takto : 8 - roč. -  4 b., 9 - roč. - 3,5 b., 10 - roč. - 3 b., 11 - roč.  - 2,5 b., 12 -  roč. - 2 b., 13 - roč. - 1,5 b., 14 - roč.  - 1 b.,    15 - roč. - 0,5 b., 16 - roč. - 0 b. Pri rovnosti bodov rozhoduje lepší  dosiahnutý čistý čas, ak je čas rovnaký rozhoduje dátum narodenia (mladší súťažiaci – lepšie umiestnenie). Súťažiaci sa prihlási priamo u hlavného rozhodcu súťaže jednotlivcov s preukazom MH. Každý súťažiaci má možnosť 2 pokusov pričom sa počíta lepší čas. Do súťaže sa môžu zapojiť aj jednotlivci, ktorí nebudú mať v Územnom kole súťažné družstvo. Poradie  na štart bude podľa prihlásenia u hlavného rozhodcu disciplíny pretekov jednotlivcov.

Kronika KMH: V Územnom kole hry Plameň bude vyhodnotená najlepšia kronika KMH. Ak má byť splnený výchovný cieľ práce s deťmi, nemožno túto činnosť obmedzovať iba na plnenie súťažných disciplín, preto je neoddeliteľnou súčasťou hry organizovanie celoročnej činnosti, ktorú je potrebné zaznamenávať do kroniky. Námety na činnosť sú uvedené v Pravidlách hry Plameň – www.dposr.sk  . Kronika sa bude hodnotiť mimo disciplín Územného kola. Vedúci KMH v priebehu celoročnej činnosti a počas účasti na Územnom kole hry Plameň plne zodpovedá za disciplínu a bezpečnosť svojich členov KMH. 

Prihlásiť sa do súťaže je možné  do 9.6.2025 ! Prihlasovanie bude prebiehať  https://startovky.eu/startovky - uviesť názov DHZ, kategóriu a počet stravy – hradí ÚzO DPO SR). Družstvá prihlási veliteľ DHZ. Neprihlásené  nebude mať  garantovanú  stravu.  Žiadame  o dôsledné vyplnenie prihlášky  pre rok 2025 „ Súpiska 10-členné družstvo  " (opečiatkovaná DHZ) na základe  ktorej po príchode do miesta súťaže sa vedúci KMH prihlási na prezentácii a prevezme stravné lístky pre KMH. Všetky potrebné tlačivá sú zverejnené na   www.podtatranskahl.sk  a FB PODTATRANSKÁ HASIČSKÁ LIGA. KMH budú hodnotené Rozhodcovským zborom  hry Plameň za poradové vystupovanie a bude ocenený najdisciplinovanejší  KMH „Pohárom slušnosti“.   
        
Aj rok  2025 je rokom postupovým pre kolektívy mladých hasičov, venujte príprave mladých hasičov náležitú pozornosť. Krajské kolo hry Plameň sa uskutoční v nedeľu 29.6.2025 na futbalovom ihrisku vo Vikartovciach.

V Poprade, 19.5.2025                                                                Martin Slodičák, tajomník ÚzO DPO SR Poprad
